wickkiey/tamil-wikipedia-chunked huggingface dataset:
# நரேஷ்சந்திர சிங்

## அரசியல் வாழ்க்கை

இந்தியச் சுதந்திரத்திற்குப் பிறகு, இவர் இந்திய தேசிய காங்கிரசில் சேர்ந்து, மத்திய பிரதேச மாநில சட்டமன்றத்திற்காக 1951இல் நடைபெற்ற முதல் பொதுத் தேர்தலில் வெற்றி பெற்றார். 1957 சட்டமன்றத் தேர்தல்களில் வெற்றி பெற்று சாரன்கர் சட்டமன்றத் தொகுதியை பிரதிநிதித்துவப்படுத்தினார். 1962லும், 1967இலும் புசோர் சட்டமன்றத் தொகுதியிலும் வெற்றி பெற்றார். 1952ஆம் ஆண்டில் மத்திய பிரதேசத்தில் பண்டிட் இரவிசங்கர் சுக்லா அமைச்சகத்தில் அமைச்சராக நியமிக்கப்பட்டார். இவருக்கு மின்சாரம் மற்றும் பொதுப்பணித் துறை வழங்கப்பட்டது. 1954ஆம் ஆண்டில் இவர் பழங்குடியினர் நலனுக்கான குழுவிற்கு தலைமை தாங்கினார். இது பட்டியல் பழங்குடியினரின் நலனைக் கவனிப்பதற்காக அரசாங்கத்திற்குள் ஒரு தனித் துறையை உருவாக்கி, அதற்கு பழங்குடியினர் நல இயக்குநரகம் என்று பெயர் சூட்டப்பட்டது. 1955ஆம் ஆண்டில் மத்தியப் பிரதேச அரசில் முதல் பழங்குடி நல அமைச்சராக நியமிக்கப்பட்ட இவர் 1969 ஆம் ஆண்டில் மத்திய பிரதேச முதல்வராகும் வரை இந்த பதவியில் தொடர்ந்தார் (13 மார்ச் 1969 முதல் 25 மார்ச் 1969 வரை). அரசியல் நடைமுறையில் வெறுப்படைந்த இவர், தனது முதல்வர் பதவியிலிருந்தும், மாநில சட்டமன்ற உறுப்பினர் பதவியிலும் விலகி, அரசியலில் இருந்தும் வெளியேறினார். தனது பிற்காலத்தில் சத்தீசுகர் மக்களின் முன்னேற்றத்திற்காக சமூகப் பணிகளில் ஈடுபட்டார்.
# நரேஷ்சந்திர சிங்

## குடும்பம்

1969இல் சட்டமன்றத்தில் இருந்து விலகிய பின்னர் நடைபெற்ற இடைத்தேர்தலில் இவரது மனைவி ராணி இலலிதா தேவி (நவம்பர் 7, 1987) புசோர் சட்டமன்றத் தொகுதியிலிருந்து போட்டியின்றி தேர்ந்தெடுக்கப்பட்டார். இவருக்கு ஐந்து மகள்களும் ஒரு மகனும் இருந்தனர். இவரது மரணத்திற்குப் பிறகு, இவரது மகன் ராஜா சிசிர் பிந்து சிங் 7 செப்டம்பர் 2016 வரை சாரன்கர் மாநிலத்தின் மன்னனாக பொறுப்பேற்றார். இவரது மகள்களில் மூன்று பேர் அரசியலில் நுழைந்தனர்: ரஜினிகாந்தா தேவி 1967-71 வரை நாடாளுமன்ற உறுப்பினராக இருந்தார். 1971 முதல் 1989 வரை மத்திய பிரதேச மாநில சட்டமன்ற உறுப்பினராக இருந்த கமலா தேவி 15 ஆண்டுகள் அமைச்சராகவும் இருந்தார். புஷ்பா தேவி சிங் 1980, 1991 ஆண்டுகளில் மக்களவை உறுப்பினராக இருந்தார். நான்காவது மகள் மேனகா தேவி ஒரு மருத்துவரும், சமூக சேவகரும், கல்வியாளருமாவார். பூர்ணிமா தேவி இவரது இளைய மகள்.  
நந்திதா சிங், சந்திரவீர் சிங், மிருணலிகா சிங், திவ்யங்கா குமாரி சிங் , குலிஷா மிஸ்ரா ஆகியோர் இவரது பேரப் பிள்ளைகளாவர்.
# இரவிசங்கர் சுக்லா

**இரவிசங்கர் சுக்லா** (*Ravishankar Shukla*) (2 ஆகஸ்ட் 1877 - 31 திசம்பர் 1956 ) இந்திய தேசிய காங்கிரஸின் தலைவராகவும், இந்திய விடுதலை இயக்க ஆர்வலரும் ஆவார். இவர், 1946 ஏப்ரல் 27 முதல் 1950 ஜனவரி 25 வரை மத்திய மாகாணங்களின் பிரதமராகவும், நவம்பர் 1, 1956 முதல் டிசம்பர் 31, 1956 வரை அவர் இறக்கும் வரை மறுசீரமைக்கப்பட்ட மத்திய பிரதேச மாநிலத்த்தின் முதல் முதலமைச்சராகவும் இருந்தார். இவர் இப்போது சத்தீசுகர் மாநிலத்தின் ஒரு பகுதியாக இருக்கும் மத்திய பிரதேசத்தின் சராய்பாலியில் இருந்து தேர்ந்தெடுக்கப்பட்டார்.
# இரவிசங்கர் சுக்லா

## ஆரம்ப கால வாழ்க்கை

பண்டிட் ரவிசங்கர் சுக்லா 1877 ஆகஸ்ட் 2 ஆம் தேதி பிரித்தானிய இந்தியாவின் மத்திய மாகாணங்களில் உள்ள சாகர் என்ற இடத்தில் பண்டிட் ஜகநாத் சுக்லா (1854-1924) - துளசி தேவி (1856-1941) ஆகியோருக்குப் பிறந்தார்.
# எம். நரசிம்மம்

**மைதாவோலு நரசிம்மம்** (**Maidavolu Narasimham**) (3 சூன் 1927 - 20 ஏப்ரல் 2021) இந்திய ஆட்சிப் பணி அதிகாரிட்யும், சிறந்த இந்திய வங்கியாளரான இவர், இந்திய ரிசர்வ் வங்கியின் 13-வது ஆளுநராக 2 மே 1977 முதல் 30 நவம்பர் 1977 முடிய பணியாற்றியவர். For his contributions to the banking and financial sector in India, he is often referred to as the father of banking reforms in India.
இவர் வங்கித் துறையை சீரைமைப்பதற்கு புதிதாக தனியார் வங்கிகள் அமைத்தல், சொத்து மீட்பு நிதியை உருவாக்குதல், கிராமிய வங்கிகள் நிறுவதல், பொதுத்துறை வங்கிகளில் தொழில்நுட்ப மேம்பாடு மற்றும் நவீனமயமாக்கல் மற்றும் மூலதன சந்தை இணைக்கப்பட்ட வங்கி சீர்திருத்தங்களை மேற்கொண்டார்.  
நரசிம்மம் உலக வங்கி , அனைத்துலக நாணய நிதியம் மற்றும் ஆசிய வளர்ச்சி வங்கிகளில் இயக்குநராக பணியாற்றிய்வர்.
# துவாரக பிரசாத் மிசுரா

**பண்டிட் துவாரக பிரசாத் மிசுரா** (*Pt. Dwarka Prasad Mishra*) இந்திய தேசிய காங்கிரஸ் அரசியல்வாதியான இவர் (1901-1988) மத்திய பிரதேச முதல்வராக இருந்தார் . மேலும் இவர் ஒரு எழுத்தாளராரும் ஆவார்.  
இந்திய விடுதலை இயக்க வீரரான இவர் ஒரு இராஜதந்தியாகவும் இருந்தார். இவர் உன்னாவ் அருகிலுள்ள பதாரி கிராமத்தைச் சேர்ந்தவர். ஒரு கவிஞராக 'கிருஷ்ணாயனம்' என்ற காவியத்தை எழுதினார் . சட்டமன்ற உறுப்பினராகத் தேர்ந்தெடுக்கப்பட்ட இவர் முதலமைச்சர் என். பி. கரேவின் கீழ் மத்திய மாகாணங்களில் அமைச்சரவையிலும் சேர்ந்தார் கரேயின் பரிந்துரையின் பேரில் 1938 ஜூன் மாதம் ஆளுநரால் பதவி நீக்கம் செய்யப்பட்ட இரவிசங்கர் சுக்லா , டி. எஸ். மேத்தா ஆகியோருடன் இவர் மூன்று அமைச்சர்களில் ஒருவராக இருந்தார். மத்தியப் பிரதேசத்தின் முதல் முதல்வர் இரவிசங்கர் சுக்லாவிற்குப் பிறகு இவர் முதல்வரானார்னார்.
# துவாரக பிரசாத் மிசுரா

## தனிப்பட்ட வாழ்க்கை

இந்தியாவின் முன்னாள் தேசிய பாதுகாப்பு ஆலோசகரான பிரஜேஷ் மிஸ்ரா இவரது மகனாவார். பாலிவுட் திரைப்பட இயக்குநர் சுதிர் மிஸ்ரா இவரது பேரன். ஜபல்பூர், இந்திய தகவல் தொழில்நுட்ப நிறுவனத்திற்கு இவரது பெயரிடப்பட்டுள்ளாது.
# துவாரக பிரசாத் மிசுரா

## பத்திரிகை

மிசுரா ,ஒரு பத்திரிகையாளராக *லோக்மத்*, *ஷார்தா* , *சர்தி ஆகிய* மூன்று இந்தி மொழி பத்திரிகைகளை வெளியிட்டு வந்தார். இவரது காவிய 'கிருஷ்ணாயணம்' விமர்சன ரீதியாக பாராட்டைப் பெற்றது.
# துவாரக பிரசாத் மிசுரா

## விடுதலை இயக்கம்

இவர் இந்திய விடுதலை இயக்கத்திலும் தீவிரமாக இருந்தார். மேலும் 1920 ஆம் ஆண்டில் தனது 19 வயதில் முதன்முறையாக சிறைக்குச் சென்றார்.
# அன்னை தெரசா கலை மற்றும் அறிவியல் கல்லூரி

**அன்னை தெரசா கலை மற்றும் அறிவியல் கல்லூரி** (*Annai Therasa Arts and Science College*) என்பது இந்தியாவில், தமிழ்நாட்டில் செங்கல்பட்டு மாவட்டத்தில் உள்ள ஓர் இருபாலர் பயிலும் [ஆகும். திருக்கழுக்குன்றம் அருகே மங்கலம் எனும் ஊரில் அமைந்துள்ளது.
# அன்னை தெரசா கலை மற்றும் அறிவியல் கல்லூரி

## விளக்கம்

அன்னை தெரசா கலை மற்றும் அறிவியல் கல்லூரி 1997ஆம் ஆண்டில் தொடங்கப்பட்ட கல்லூரியாகும். இது இருபாலர் பயிலும் கல்லூரி ஆகும். இக்கல்லூரியினை திருக்கழுக்குன்றம் கல்வி ஆராய்ச்சி மற்றும் பயிற்சி மையம் அறக்கட்டளை நிர்வகிக்கிறது. இந்தக் கல்லூரிக்கு தமிழ்நாடு அரசு (G.O.M.S.No.389/ 1997) ஒப்புதல் அளித்துள்ளது. சென்னைப் பல்கலைக்கழகத்துடன் (A1 / GJ / 97-3067) இணைக்கப்பட்டுள்ளது. புது தில்லியிலுள்ள பல்கலைக்கழக மானியக் குழு அங்கீகாரமும், சென்னையிலுள்ள சென்னைப் பல்கலைக்கழக இணைவும் பெற்றுள்ளது.
# அன்னை தெரசா கலை மற்றும் அறிவியல் கல்லூரி

## துறைகள்

- கணினி பயன்பாடு
- தமிழ்
- ஆங்கிலம்
- கணினி அறிவியல்
- வேதியியல்
- உயிர்வேதியியல்
- வணிகவியல்
- வணிகவியல் மற்றும் கணினி பயன்பாடு
# அன்னை தெரசா கலை மற்றும் அறிவியல் கல்லூரி

## பயிற்றுவிக்கப்படும் பாடங்கள்

### இளநிலை

- கணினி பயன்பாடு
- தமிழ்
- ஆங்கிலம்
- கணினி அறிவியல்
- வேதியியல்
- உயிர்வேதியியல்
- வணிகவியல்
- வணிகவியல் மற்றும் கணினி பயன்பாடு
# அன்னை தெரசா கலை மற்றும் அறிவியல் கல்லூரி

## பயிற்றுவிக்கப்படும் பாடங்கள்

### முதுநிலை

- ஆங்கிலம்
- வணிகவியல்
# தாவரங்கள் எதிர் மிருதர் (நிகழ்பட ஆட்டம்)

**தாவரங்கள் எதிர் மிருதர் (Plants vs. Zombies)** அல்லது **பிளான்ட்ஸ் வெர்சஸ் சாம்பீஸ்** என்பது எலக்ட்ரானிக் ஆர்ட்சின் துணை நிறுவனமான பாப்கேப் கேம்சு உருவாக்கிய நிகழ்பட ஆட்ட பெயருரிமை நிறுவனமாகும். முதல் விளையாட்டான தாவரங்கள் எதிர் மிருதர் ஈ.ஏ.வால் கையகப்படுத்தப்படுவதற்கு முன்பு பாப்கேப்பால் உருவாக்கப்பட்டு வெளியிடப்பட்டது. பாப்கேப் ஆட்டங்களைக் கையகப்படுத்திய பின்னர், எலக்ட்ரானிக் ஆர்ட்ஸ் இந்த விளையாட்டை பல தளங்களிலான விளையாட்டுகளுடன் பெயர் உரிமை நிறுவனமாக விரிவுபடுத்தியது.
# ஜேம்ஸ் உஷர்

**ஜேம்ஸ் உஷ்ஷர்** (**James Ussher** or **Usher**; 4 சனவரி 1581&nbsp;– 21 மார்ச் 1656) அயர்லாந்து நாட்டின் ஆங்கிலிக்கத் திருச்சபையின் பேராயராக 1625-ஆம் ஆண்டு முதல் 1656-ஆம் ஆண்டு முடிய பணியில் இருந்தவர். இவர் விவிலியத்தின் பழைய ஏற்பாடு நூலை ஆய்வு செய்து பிரபஞ்சத்தின் படைப்பின் ஆண்டு, நாள் மற்றும் நேரத்தை கண்டறிந்தவர். இவரின் ஆய்வுப் படி, புரோலெப்டிக் ஜூலியன் நாட்காட்டிப்படி, கிமு 4004-ஆம் ஆண்டு, அக்டோபர் மாதம், 23-ஆம் நாளன்று, மாலை 6 மணி அளவில் இந்த பூமி இறைவனால் படைப்பட்டதாக தனது கருத்தை வெளியிட்டார்.
# ரெய்ன் வில்சன்

**ரெய்ன் டீட்ரிச் வில்சன்** (பிறப்பு: ஜனவரி 20, 1966) ஒரு அமெரிக்க நடிகர், நகைச்சுவை நடிகர், தயாரிப்பாளர் மற்றும் எழுத்தாளர். என்.பி.சி. சுழ்நிலை நகைச்சுவையான தி ஆபீசில் டுவைட் ஷ்ரூட் என்ற பாத்திரத்திற்காக அவர் மிகவும் பிரபலமானவர், இதற்காக நகைச்சுவைத் தொடரில் சிறந்த துணை நடிகருக்கான தொடர்ச்சியான மூன்று எம்மி விருது பரிந்துரைகளை அவர் பெற்றார்.  
சியாட்டலைப் பூர்வீகமாகக் கொண்ட வில்சன், வாசிங்டன் பல்கலைக்கழகத்தில் நடிக்கத் தொடங்கினார், பின்னர் 1986 இல் பட்டம் பெற்ற பிறகு நியூயார்க் நகரில் நாடகக்கொட்டகையில் பணியாற்றினார். வில்சன் கேலக்ஸி குவெஸ்ட் (1999) திரைப்படத்தில் அறிமுகமானார், அதன்பிறகு அல்மோஸ்ட் ஃபேமஸ் (2000) , ஸ்டீவன் சோடெர்பெர்க்கின் ஃபுள் பிரண்டல் (2002), மற்றும் 1000 சடலங்களின் வீடு (2003) ஆகியவற்றில் நடித்தார். 2003 முதல் 2005 வரை எச்.பி.ஓ. தொடரான சிக்ஸ் ஃபீட் அண்டரில் ஆர்தர் மார்ட்டினாக அவர் ஒரு பெரும் பங்கைக் கொண்டிருந்தார். 2018 முதல், சி.பி.எஸ். சிட்காம் மாம் இல் ட்ரெவர் எனும் கதாப்பாத்திரத்தில் நடித்தார்.  
வில்சன் 2005 ஆம் ஆண்டில் தி ஆபிசில் டுவைட் ஷ்ருட் ஆக நடித்தார், இது 2013 ஆம் ஆண்டில் நிகழ்ச்சி முடிவடையும் வரை அவர் நடித்தார். மற்ற திரைப்பட வரவுகளில் தி ராக்கர் (2008) மற்றும் சூப்பர் (2010) நகைச்சுவைகளில் முக்கிய கதாபாத்திரங்களும், துணை பாத்திரங்களும் அடங்கும் திகில் படங்கள் கூட்டீஸ் (2014) மற்றும் தி பாய் (2015). 2009 ஆம் ஆண்டில், கணினி இயங்குபட அறிவியல் புனைகதை<nowiki/>த் திரைப்படமான மான்ஸ்டர்ஸ் வெர்சஸ் ஏலியன்ஸு<nowiki/>க்கு வில்லன் காலக்சராக தனது குரலை வழங்கினார், மேலும் ஸ்மர்ப்ஸ்: தி லாஸ்ட் வில்லேஜில் கார்கமலுக்கு குரல் கொடுத்தார். மிக சமீபத்தில், அவர் ஸ்டார் ட்ரெக்: டிஸ்கவரி (2017) இல் தொடர்ச்சியான பாத்திரத்திலும், தி மெக் (2018) இல் துணை வேடத்திலும் நடித்தார். டீ.சி. இயங்குபட திரைப் பிரபஞ்சத்தில் லெக்ஸ் லூதரின் குரலும் இவர்தான்.  
நடிப்புக்கு வெளியே, வில்சன் நவம்பர் 2015 இல் தி பாஸூன் கிங் என்ற சுயசரிதை வெளியிட்டார், மேலும் 2008 இல் சோல்பான்கேக் என்ற எண்ணிம ஊடக நிறுவனத்தையும் இணைந்து நிறுவினார்.
# பிசுவேசுவர் நந்தி

**பிசுவேசுவர் நந்தி** (*Bishweshwar Nandi*) இந்தியாவின் திரிபுரா மாநிலத்தைச் சேர்ந்த சீருடற்பயிற்சி விளையாட்டின் பயிற்சியாளராவார். இவரும் ஒரு சிறந்த சீருடற்பயிற்சி விளையாட்டு வீரராக இருந்தார். அரியானா மாநிலத்தைச் சேர்ந்த தலீப் சிங் இவருக்குப் பயிற்சியளித்தார்.. தீபா கர்மாகர் இவரிடம் பயிற்சி பெற்ற சீருடற்பயிற்சி வீரர்களில் ஒருவராவார். பிசுவேசுவர் நந்தியின் மனைவி சோமா நந்தியும் ஒரு சீருடற்பயிற்சி விளையாட்டு பயிற்சியாளராவார்.
# பிசுவேசுவர் நந்தி

## இவற்றையும் காண்க

- இந்தியாவில் சீருடல்பயிற்சி
- துரோணாச்சார்யா விருது
- திரிபுரா
# வீர் சிங்

**வீர் சிங்** (*Vir Singh*) இந்திய நாட்டைச் சேர்ந்த ஒரு சீருடற்பயிற்சி விளையாட்டு வீரராவார். 1952 ஆம் ஆண்டு நடைபெற்ற கோடைக்கால ஒலிம்பிக் விளையாட்டுப் போட்டிகளில் வீர் சிங் சீருடற்பயிற்சி விளையாட்டின் ஏழு பிரிவுகளில் இந்தியாவின் சார்பாக கலந்து கொண்டு விளையாடினார்.  
சீருடற்பயிற்சி விளையாட்டில் இந்தியாவின் முதல் ஒலிம்பிக் போட்டி பிரதிநிதித்துவம் வீர் சிங் மற்றும் குசி ராம் ஆகிய இருவருமாவர். போட்டியின் போது வீர் சிங்கிற்கு 22 வயது ஆகும். பஞ்சாபில் உள்ள சிறிய நகரமான குருதாசுபூர் இவருடைய சொந்த ஊராகும். அப்போது இந்நகரம் இந்தியாவில் சீருடற்பயிற்சி வீர்ர்களை உருவாக்கும் நகரமாகக் கருதப்பட்டது.  
185 சீருடற்பயிற்சி வீர்ர்கள் கலந்துகொண்ட 1952 ஆம் ஆண்டு ஒலிம்பிக் போட்டியில், வீர் சிங் கலந்து கொண்ட அனைத்து பிரிவுகளிலும் கடைசி ஐந்து இடங்களில் ஒன்றை மட்டுமே அவரால் பிடிக்க முடிந்தது.
# ஆர். பி. அசோக் பாபு

**ஆர். பி. அசோக் பாபு** *(R. B. Ashok Babu*) என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். அசோக் பாபு 2021 மே 11 முதல் புதுச்சேரி சட்டமன்றத்தில் நியமன உறுப்பினராக உள்ளார். இவர் முன்னர் இந்திய தேசிய காங்கிரசின் உறுப்பினராக இருந்துள்ளார்.
# த. விக்ரமன்

**த. விக்ரமன்** (*T. Vikraman*) என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். இவர் இந்திய அரசாங்கத்தால் 2021 ஜனவரி 29 முதல் புதுச்சேரி சட்டப் பேரவையின் சட்டமன்ற உறுப்பினராகப் பரிந்துரைக்கப்பட்டார். இவர் சட்டமன்ற உறுப்பினரான கே. ஜி. சங்கரின் மரணத்திற்குப் பின்னர் உறுப்பினர் பதவிக்கு நிறுத்தப்பட்டார்.
# முகமது முனாவ்வர்

**முகமது முனாவ்வர்** (*Dr. mohamed munavvar*) திவேஹி தீவில் உள்ள மீடோவில் பிறந்தார். இவர் மாலத்தீவின் முன்னாள் வழக்கறிஞராக இருந்தார்.  
முகமது முனாவ்வர் உருசிய மக்கள் நட்புறவுப் பல்கலைக்கழகத்தில் சட்டத்தில் பன்னாட்டுச் சட்டவியலில் சிறப்புத் தகுதியுடன் முதுகலைப் பட்டத்தைப் (மேதகைமை) பெற்றவர் ஆவார்.
# முகமது முனாவ்வர்

### அரசியல் வாழ்க்கை

முனைவர் முனாவ்வர் 2003 வரை பத்து ஆண்டுகளாக மாலத்தீவின் பொது வழக்கறிஞராக பணியாற்றினார்.  
இவர் ஒரு பதின்ம ஆண்டு காலம் ஆடு தொகுதியின் நாடாளுமன்ற உறுப்பினராகவும் பணியாற்றினார். கறுப்பு வெள்ளி என்றழைக்கப்படும் ஜனநாயக சார்பு கிளர்ச்சியில் பங்கேற்றார். இதற்காகக் குற்றம் சாட்டப்பட்டு 2004 ஆகஸ்ட் 13 அன்று இவர் கைது செய்யப்பட்டு சிறையில் அடைக்கப்பட்டார். 5 டிசம்பர் 2004 அன்று, மாலத்தீவின் தண்டனைச் சட்டத்தின் 29 வது பிரிவின் கீழ் "அரசுக்கு எதிரான சட்டங்கள்" - இன்படி குற்றம் சாட்டப்பட்டது. இந்த குற்றச்சாட்டிற்கு ஆயுள் தண்டனை அல்லது பத்து ஆண்டுகள் முதல் பதினைந்து ஆண்டுகள் வரையிலான காலத்திற்கு சிறைவாசம் அல்லது நாடுகடத்துதல் தண்டனை ஆகும். எதிர்க்கட்சியும் சர்வதேச சமூகமும் முனாவ்வரின் மீதான குற்றச்சாட்டுகள் அரசியல்
நோக்கம் கொண்டவை என்று சாடியதன் காரணமாக 2004 ஆம் ஆண்டு டிசம்பர் 10 ஆம் நாள் அவரின் மீதான குற்றச்சாட்டுகள் கைவிடப்பட்டன.  
முன்னதாக மாலத்தீவில் அரசியல் கட்சிகள் செயல்பட அனுமதிக்கப்பட்டிருக்கவில்லை. ஆனால் கயூமின் அரசாங்கத்தின் அரசியல் அதிருப்தியாளர்கள் மாலத்தீவு ஜனநாயகக் கட்சியை உருவாக்கினர். முனாவ்வர் அவர்களுடன் நெருக்கமாக பணியாற்றினார். 2 ஜூன் 2007 அன்று டாக்டர் முனாவ்வர் மாலத்தீவின் மிகப்பெரிய எதிர்க்கட்சியான மாலத்தீவு ஜனநாயகக் கட்சியின் தலைவராக தேர்ந்தெடுக்கப்பட்டார். பின்னர்,13 ஆகஸ்ட் 2008 அன்று டாக்டர் முனாவ்வர் அக்கட்சியின் தலைவர் பதவியிலிருந்து விலகினார்.
# பண்பாட்டுப் படுகொலை

**பண்பாட்டுப் படுகொலை** அல்லது **கலாச்சார சுத்திகரிப்பு** (*Cultural genocide* / *cultural cleansing*) எனும் கருத்தியல் 1944 ஆம் ஆண்டில் ரபேல் லெம்கின் எனும் வழக்கறிஞரால் இனப்படுகொலையிலிருந்து வேறுபடுத்தி காட்டப்பட்டது.கலாச்சார இனப்படுகொலையை துல்லியமான வரையறை செய்யப்படாவிட்டாலும், *ஆர்மீனிய இனப்படுகொலை அருங்காட்சியகம்* இதை "ஆன்மீக, தேசிய மற்றும் கலாச்சார அழிவின் மூலம் நாடுகளின் அல்லது இனக்குழுக்களின் கலாச்சாரத்தை அழிக்க மேற்கொள்ளப்பட்ட நடவடிக்கைகள்" என்று வரையறுக்கிறது.  
*இராபர்ட் ஜௌலியன்* போன்ற இன ஒப்பாய்வியல் அறிஞர்கள், பண்பாட்டுப் படுகொலை எனும் சொல்லிற்கு இணையாக இனப்படுகொலை எனும் சொல்லாடலை பயன்படுத்தினர். இந்த பயன்பாடு இனக் குழு மற்றும் பண்பாடு இடையே குழப்பத்தை ஏற்படுத்தும் என்று விமர்சிக்கப்பட்டுள்ளது. 2007-ஆம் ஆண்டின் ஐக்கிய நாடுகள் அவை வெளியிட்ட பூர்வ குடிகளின் உரிமைகள தொடர்பான பிரகடனத்தில் இனப்படுகொலை, **பண்பாட்டுப் படுகொலை** எனும் சொற்கள் நீக்கப்பட்டு சுருக்கமாக இனப்படுகொலை என மாற்றப்பட்டது.
# பண்பாட்டுப் படுகொலை

## விளக்கம்

இனப்படுகொலை தொடர்பான சரியான சட்ட வரையறை மற்றும் சரியான வழி வகைகள் குறிப்பிடப்படவில்லை. பண்பாட்டுப் படுகொலை என்பது இனம், மதம், மொழி அல்லது அல்லது தேசிய இனைக் குழுவை அழிக்கும் நோக்கத்துடன் செயல்படுவதாகும். எனவே கலாச்சாரப் படுகொலை அல்லது பண்பாட்டுப் படுகொலையில் மொழி, வழிபாட்டு முறைகள், தொன்மையான நூல்கள், கலைப்படைப்புகள் மற்றும் கட்டமைப்புகள் போன்ற கலாச்சார கலைப்பொருட்களை அழிக்கப்படுவதும் அழிப்பதும் அடங்கும், அத்துடன் பொருத்தமானவற்றை அழிப்பவரின் கருத்துக்கு இணங்காத கலாச்சார நடவடிக்கைகளை அடக்குவதும் அடங்கும்.  
சாத்தியமான பல காரணங்களுக்கிடையில், பண்பாட்டு இனப்படுகொலை மத நோக்கங்களுக்காக செய்யப்படலாம். மேலும் ஒரு குறிப்பிட்ட இடத்திலிருந்தோ அல்லது வரலாற்றிலிருந்தோ மக்களின் ஆதாரங்களை அகற்றுவதற்காக இன அழிப்பு பிரச்சாரத்தின் ஒரு பகுதியாகவும் இருக்கலாம்.
# பண்பாட்டுப் படுகொலை

## பூர்வ குடிகளின் பண்பாட்டு உரிமைகள் குறித்தான ஐக்கிய நாடுகள் அவையின் பிரகடனம்

மனித உரிமைகளுக்கான ஐக்கிய நாடுகள் மன்றம் 27 மார்ச் 2008 அன்று பூர்வ குடிமக்களின் பண்பாட்டை காத்திடவும், இனப்படுகொலைகளை தடுத்திடவும் சில விதிகளை வகுத்தது. 1994-ஆம் ஆண்டில் ஐக்கிய நாடுகள் அவையின் பிரகடனத்தின் பிரிவு 7-இன் படி பண்பாட்டுப் படுகொலை குறித்தான் விளக்கம் தரவில்லை. பிரகடனத்தின் சில விதிகள்:
: பழங்குடி மக்களை இனப்படுகொலை மற்றும் கலாச்சார இனப்படுகொலைக்கு உட்படுத்தப்படக்கூடாது என்பதற்கான கூட்டு மற்றும் தனிப்பட்ட உரிமை உள்ளது, இதில் தடுப்பு மற்றும் நிவாரணம் உட்பட:
::(அ) தனித்துவமான மக்கள், அல்லது அவர்களின் கலாச்சார விழுமியங்கள் அல்லது இன அடையாளங்கள் போன்ற அவர்களின் ஒருமைப்பாட்டை இழக்கும் நோக்கம் அல்லது விளைவைக் கொண்ட எந்தவொரு செயலும்;
::( ஆ) அவர்களின் நிலங்கள், பிரதேசங்கள் அல்லது வளங்களை அகற்றுவதற்கான நோக்கம் அல்லது விளைவைக் கொண்ட எந்தவொரு செயலும்;
::(இ) எந்தவொரு உரிமைகளையும் மீறுவது அல்லது குறைத்து மதிப்பிடும் நோக்கம் அல்லது விளைவைக் கொண்ட மக்களை புலம் பெயரச் செய்தல்;
::(ஈ) சட்டமன்றம், நிர்வாக அல்லது பிற நடவடிக்கைகளால் பிற பூர்வ குடிகளின் பண்பாடு அல்லது பழக்கவழக்கங்களை ஒருங்கிணைத்தல்;
::(உ) பூர்வ குடிகளுக்கு எதிரான எந்தவொரு பிரச்சாரமும்.
# பண்பாட்டுப் படுகொலை

## பண்பாட்டுப் படுகொலைகளின் பட்டியல்

- சீனாவின் சிஞ்சியாங் மாகாணத்தில் வாழும் உய்குர் இசுலாமியப் பழங்குடி மக்கள் பொது இடங்களில் அவர்களது தாய் மொழியான உய்குர் மொழியில் பேசவும், மசூதிகளில் வழிபடவும், பெண்கள் அதிக குழந்தைகளைப் பெறுவதை தடுக்க குடும்பக் கட்டுப்பாடு செய்தல், குழந்தைகளை சீனப் பண்பாட்டின் கீழ் வளர்க்க அரசின் கல்வி நிலையங்களில் கட்டாயக் கல்வி படிக்கச் செய்தல் போன்ற நடவடிக்கைகளை சீன அரசு செய்து வருகிறது. இதனை மீறுபவர்களை தடுப்பு முகாம்களில் அடைத்து, மூளைச்சலவை செய்தும், மறுகல்வி வழங்கியும் சீனப் பண்பாட்டிற்கும், பழக்க வழக்கங்களுக்கும் மாற்றச் செய்கின்றனர்.  
- கனடா உறைவிடப் பள்ளிகளில் பயின்ற பழங்குடி குழந்தைகளின் ஆயிரக்கணக்கான எலும்புக் கூடுகள் 2021-ஆம் ஆண்டில் உறைவிடப் பள்ளிகளின் வளாகங்களின் கல்லறைகளில் கண்டுபிடிக்கப்பட்டது. தற்போது வரை கண்டுபிடிக்கப்பட்ட 751 கல்லறைகளில், 1882-ஆம் ஆண்டு முதல் 1996-ஆம் ஆண்டு முடிய காலத்தில் 1.5 இலட்சம் பூர்வ குடிகளின் குழந்தைகள் கொல்லப்பட்டிருக்கலாம் என மதிப்பிடப்பட்டுள்ளது.
# பண்பாட்டுப் படுகொலை

## இதனையும் காண்க

- யூத இனப்படுகொலை
- ஆர்மீனிய இனப்படுகொலை
- அசிரிய இனப்படுகொலை
- கம்போடிய இனப்படுகொலை
- உருவாண்டா இனப்படுகொலை
- இசுலாமிய அரசுப் படைகளின் பண்பாட்டுச் சின்னங்கள் அழித்தொழிப்புகள்
# ஆலி பள்ளிவாசல்

**ஆலி பள்ளிவாசல்** (*Aali Masjid*) இந்தியாவின் சம்மு-காசுமீர் மாநிலம் சிறிநகரில் அமைந்துள்ளது. அலி பள்ளிவாசல் என்ற பெயராலும் இது அழைக்கப்படுகிறது. கி.பி 1471 ஆம் ஆண்டில் சாமிரி மன்னர் சுல்தான் அசன் சாவின் காலத்தில் இப்பள்ளிவாசல் கட்டப்பட்டது. இதன் கட்டிட அமைப்பு சிறிநகர் ஈத்கா வளாகத்தில் கட்டப்பட்டுள்ள ஒரு மிகப்பெரிய வரலாற்று சிறப்பு கொண்ட பள்ளிவாசலாகும். சிறிநகரில் அமைந்துள்ள சாமியா பள்ளிவாசலுக்குப் பிறகு இதுவே காசுமீர் பள்ளத்தாக்கின் இரண்டாவது பெரிய பள்ளிவாசலாகும். இந்த கட்டிடம் மத்திய ஆசியா மற்றும் உள்ளூர் மரவேலை கட்டுமான மரபுகளுக்கு இடையே ஒரு தனித்துவமான தொகுப்பை இதன் கட்டுமானம் காட்டுகிறது. பள்ளிவாசல் 4 மீ × 4 மீ கட்டத்தை அடிப்படையாகக் கொண்டுள்ளது. 0.95 மீ சுற்றளவு கொண்ட 5 மீ உயரமுள்ள 151 மர நெடுவரிசைகள் கட்டடத்தைத் தாங்குகின்றன. 61.2 மீ × 20.5 மீ அளவுகள் கொண்ட தரை தளத்துடன் பிரதான மண்டபம் காணப்படுகிறது. மொத்தமாக இதுபோன்ற 75 தொகுதிகள் இங்குள்ளன. அனைத்து 151 தேவதாரு மர நெடுவரிசைகளும் செதுக்கப்பட்ட கல் பீடங்களில் மாறுபட்ட வடிவமைப்புகளுடன் வைக்கப்பட்டுள்ளன. பள்ளிவாசலின் ஒட்டுமொத்த பரப்பளவு 1844 சதுர மீட்டர்களாகும்.
# உன் காதல் இருந்தால்

**உன் காதல் இருந்தால்** என்பது 2020 ஆம் ஆண்டு வெளிவந்த இந்திய உளவியல் த்ரில்லர் படம் ஆகும். இதனை ஹஷிம் மரிகர் எழுதி இயக்கியுள்ளார். அவர் தமிழ் சினிமாவில் இயக்குநராக முதலில் எடுத்த படம் இதுவாகும்.  
இப்படத்தில் ஸ்ரீகாந்த் மற்றும் சந்திரிகா ரவி ஆகியோர் முக்கிய கதாபாத்திரங்களில் நடித்துள்ளனர். மலையாள நடிகர் மக்பூல் சல்மானின் முதல் தமிழ் திரைப்படமாகும். மன்சூர் அகமது இப்படத்திற்கு இசை அமைப்பாளராக அறிமுகமானார்.
# உன் காதல் இருந்தால்

## நடிகர்கள்

- ஸ்ரீகாந்த்
- சந்திரிகா ரவி
- மக்பூல் சல்மான்
- ஹர்ஷிகா பூனாச்சா
- ரியாஸ் கான்
- வையபுரி
- சிராக் ஜானி
- ஜென்சன் அலப்பட்
- அன்சில் முபாரக்
- லீனா
- காயத்ரி
- சோனா ஹைடன்
- ஸ்ரீயா ரமேஷ்
- கிரேன் மனோகர்
- ஹாஷிம் மரிகர்
- சாக்ஷி திவேதி
# உன் காதல் இருந்தால்

## தயாரிப்பு

இயக்குநர் ஹாஷிம் மரிகர் இந்த திட்டத்தின் மூலம் தமிழ் சினிமாவில் அறிமுகமாக முடிவு செய்தார். *உன் காதல் இருந்தல்* என்ற தலைப்பு 2016 ஆம் ஆண்டு *கவலை வேண்டாம்* என்ற திரைப்படத்தின் பாடலில் இருந்து எடுக்கப்பட்டது. மம்மூட்டியின் மருமகன் மக்பூல் சல்மான் இந்த படத்தின் மூலம் தமிழில் அறிமுகமானார்.
# உன் காதல் இருந்தால்

## ஒலிப்பதிவு

அறிமுக வீரர் மன்சூர் அகமது இசையமைத்துள்ளார். ஒலிப்பதிவு நான்கு பாடல்களைக் கொண்டுள்ளது.
# கோ. கருணாகர மேனன்

கேரளா]]
| nationality =
| party = சுதந்திர வீரர்
| alma_mater = சென்னைப் பல்கலைக்கழகம்
| occupation = பத்திரிக்கையாளர், அரசியல்வாதி
| spouse = பாருக்குட்டி அம்மா
}}
திவான் பகதூர் **கோழிச்சேரி கருணாகர மேனன்** (*Cozhisseri Karunakara Menon*) (1863-1922) ஓர் இந்திய பத்திரிகையாளரும் முந்தைய சென்னை மாகாணத்தின் அரசியல்வாதியும் ஆவார். தமிழ்நாட்டு இந்திய விடுதலைப் போராட்ட வீரர் ஜி. சுப்பிரமணிய ஐயருக்குப் பிறகு தி இந்துவின் இரண்டாவது ஆசிரியராகவும், "த இன்டியன் பேட்ரியாட்" என்ற பத்திரிக்கையின் நிறுவனராகவும் இருந்தார்.  
கருணாகர மேனன் மலபார் மாவட்டத்தின் பரப்பனங்காடியில் பிறந்தார். பின்னர், சென்னையில் உயர் கல்வியைப் பெற்றார். இவர் 1898 வரை தி இந்துவின் துணை ஆசிரியராகவும், 1898 முதல் 1905 வரை முதன்மை ஆசிரியராகவும் பணியாற்றினார். 1905 ஆம் ஆண்டில், இவர் *"த இன்டியன் பேட்ரியாட்"* என்ற பத்திரிக்கையைத் தொடங்கினார். இது பின்னர், 1924இல் மூடப்பட்டது. இவர் ஒரு முக்கிய பொது மனிதராக இருந்தார். மேலும் தனது கால அரசியல் நிகழ்வுகளில் பங்கேற்றார்.  
மேனன், 1922ஆம் ஆண்டில் கேரள மாநிலத்தின் பரப்பனங்காடியில் உள்ள 'கோழிச்சேரி' என்ற தனது இல்லத்தில் இறந்தார். வி. கிருஷ்ணசாமி ஐயர், மு. வீரராகாவாச்சாரியார், ஜி. சுப்பிரமணிய ஐயர், சென்னை ஆளுநர் சர் ஆர்தர் லாலே ஆகியோரால் இவர் மிகவும் மதிக்கப்பட்டார்.
# கோ. கருணாகர மேனன்

## ஆரம்ப கால வாழ்க்கை

கருணாகர மேனன் சென்னை மாகாணத்தின் மலபார் மாவட்டத்தில் உள்ள பரப்பநங்காடியைச் சேர்ந்த நாயர் குடும்பத்தில் (கோழிச்சேரி தரவாடு) பிறந்தார்.சென்னைப் பல்கலைக்கழகத்தில் சட்டத்தில் பட்டம் பெற்றார்.பின்னர், தி இந்துவில் துணை ஆசிரியராக சேர்ந்தார்.
# கோ. கருணாகர மேனன்

## பொது வாழ்க்கை

பட்டப்படிப்பின்போது, 1890ஆம் ஆண்டில் பிரித்தானிய இந்தியாவின் சென்னை உயர்நீதிமன்றத்தில் நீதிபதியாக இருந்த டி.முத்துசாமி ஐயரின் மலபார் திருமண சட்டத்தை எதிர்த்தபோது இவர் பொது வாழ்க்கையில் இறங்கினார். இந்தச் சட்டத்துக்கு மேனனின் எதிர்ப்பு முத்துசாமி ஐயரை மிகவும் கவர்ந்தது. இருவருக்கும் இடையே நெருங்கிய நட்பு வளர்ந்தது. இந்த நேரத்தில், மேனன் திருவிதாங்கூரின் திவானாக இருந்த டி. மாதவ ராவுடன் நட்பை வளர்த்துக் கொண்டார்.
# கோ. கருணாகர மேனன்

## தி இந்துவில்

தி இந்து பத்திரிகையின் ஆசிரியரான ஜி. சுப்பிரமணிய ஐயர் வெல்பி குழு முன் சாட்சியங்களை வழங்க ஐக்கிய இராச்சியத்திற்குச் சென்றபோது, மேனன் அவர் இல்லாத நேரத்தில் செய்தித்தாளை நடராஜன் என்பவரின் உதவியுடன் நிர்வகித்தார்.  
அக்டோபர் 1898இல் மு. வீரராகாவாச்சாரியார் தி இந்துவில் பொறுப்பேற்றபோது, கருணாகர மேனனை ஆசிரியராக நியமித்தார். மேனன் தி இந்துவில் 1905 வரை பணியாற்றினார்.
# கோ. கருணாகர மேனன்

## தனிப் பத்திரிக்கை

*"த* *இன்டியன் பேட்ரியாட்"* ஒரு கடினமான பாதையில் சென்றது. இந்திய தேசிய காங்கிரஸை வெளிப்படையாக ஆதரித்த அக்கால சில செய்தித்தாள்களில் இதுவும் ஒன்றாகும். இது அலிபூர் வெடிகுண்டு வழக்கைத் தொடர்ந்தவர்களை கடுமையாக எதிர்த்ததுடன், சட்டம் ஒழுங்கின் பக்கம் நிற்பதாகக் கூறியது.  
இவர், ஹோம் ரூல் இயக்கத்தை ஆதரித்தார். பிராமணரல்லாத இயக்கத்தின் அரசியல் ஆசைகளை இவர் எதிர்த்தபோதும், அவர்களின் சமூக சீர்திருத்த நடவடிக்கைகளுக்கு இவர் ஆதரவளித்தார்.
# செ. ப. கருணாகர மேனன்

திவான் பகதூர் **செருபலா பத்தாயபுரம் கருணாகர மேனன்** (*Diwan Bahadur Cherubala Pathayapura Karunakara Menon*) (1891 &ndash; 1976) ஒரு இந்திய அரசு ஊழியரும் நிர்வாகியும் ஆவார். இவர் 1944 முதல் 1947 வரை கொச்சி இராச்சியத்தின் திவானாக பணியாற்றினார். இவர் இராச்சியத்தின் கடைசி திவானாக இருந்தார். மேலும் கொச்சி அரசு இந்திய ஒன்றியத்தில் சேரும் வரை திவானாகப் பணியாற்றினார். இவரது புகழ்பெற்ற வாழ்க்கையின் போது இவருக்கு ராவ் சாஹிப், ராவ் பகதூர் மற்றும் திவான் பகதூர் ஆகிய பட்டங்களை பிரித்தானிய அரசாங்கம் வழங்கியது.
# செ. ப. கருணாகர மேனன்

## ஆரம்பகால வாழ்க்கையும், கல்வியும்

கருணாகர மேனன், 1891ஆம் ஆண்டில் அப்போதைய கொச்சி இராச்சியத்தின் சிற்றூர் என்ற இடத்தில் ஆறு பேர் கொண்ட குடும்பத்தில் பிறந்தார். இவருக்கு மூன்று சகோதரிகள் இருந்தனர். இவரது குடும்பம், அந்த நாட்களில் மிகவும் பொதுவான விவசாய பாரம்பரியத்தை பின்பற்றியது. மேனன் தனது பள்ளிப்படிப்பை சிற்றூரில் பயின்றார். பின்னர், சென்னை மாநிலக் கல்லூரியில் பட்டம் பெற்றார்.
# செ. ப. கருணாகர மேனன்

## தொழில்

கல்வியை முடிந்ததும், மேனன் சென்னை வருவாய் வாரியத்தில் ஒரு எழுத்தராக சேர்ந்தார். சர் இராஜாஜியின் தலைமையில் இந்திய அரசு சட்டம் 1935இன் படி சென்னை மாகாணத்தில் முதல் தேர்ந்தெடுக்கப்பட்ட இந்திய தேசிய காங்கிரஸ் அரசாங்கம் ஆட்சியைப் பிடித்தவுடன், கருணாகர மேனன் பொது சேவை ஆணையத்தில் செயலாளராக நியமிக்கப்பட்டார்.  
மேனன், விரைவில் தெற்கு கனராவின் மாவட்ட ஆட்சியராக மாற்றப்பட்டார். இரண்டாம் உலகப் போரின்போது மேனன் இந்திய அரசின் பிராந்திய உணவு ஆணையராக நியமிக்கப்பட்டார். பொது விநியோக அமைப்புகளை அறிமுகப்படுத்துவதில் இவர் முக்கியப் பங்கு வகித்தார். ராஜேந்திர பிரசாத் உணவு அமைச்சராக இருந்தபோது இவர் உணவு இயக்குநராக பொறுப்பேற்க தில்லிக்கு அழைக்கப்பட்டார்.  
கொச்சி இராச்சியத்தில் திவானாக பொறுப்பேற்று, இந்தியா சுதந்திரம் பெற்ற 15 ஆகஸ்ட், 1947 வரை பணியாற்றினார். இந்தியக் குடியரசில் கொச்சி அரசு நுழைவதற்கு இவர் தலைமை தாங்கினார்.
# செ. ப. கருணாகர மேனன்

## பிற்கால வாழ்வு

இவரது பிற்கால வாழ்க்கையில், இந்திய அரசாங்கத்தின் ஆலோசகராக பணியாற்றினார். கடைசியில் கேரளாவுக்குத் திரும்பி வணிக நலன்களைப் பெற்றார். செயலிழந்த ஷொரனூர் மெட்டல் இண்டஸ்ட்ரீஸை இவர் புதுப்பித்தா. சிற்ரூர் சர்க்கரை கூட்டுறவு ஆலையை அமைத்தார். மேலும், தனியார் கொச்சின் வணிக வங்கியின் தலைவராக இருந்தார். சிற்றூர் மக்கள்தொகையின் நீண்டகால தேவையை பூர்த்திசெய்ய சிற்றூர் கல்லூரி அமைப்பதில் இவர் முக்கியப் பங்கு வகித்தார்.
# செ. ப. கருணாகர மேனன்

## குடும்பம்

திருச்சூரில் நன்கு அறியப்பட்ட குருப்பம் குடும்பத்தைச் சேர்ந்த டி. சி. ஜானகி அம்மாவை மணந்தார். கேரளாவைச் சேர்ந்த சமஸ்கிருத மொழியில் ஆரம்பகால முதுகலை பட்டதாரிகளில் ஒருவரான இவர் சென்னை மாநிலக் கல்லூரியில் கௌரவங்களுடன் தேர்ச்சி பெற்றார். இவர்களின் மூத்த மகன் கிருஷ்ணன், ஆந்திராவின் கணக்காளர் நாயகமாக பணியாற்றி ஓய்வு பெற்றார். இவர் 2002 இல் இறந்தார். இவர்களின் மகள் பார்வதி, வெளிநாட்டிலும் பின்னர் நிறுவன சட்ட ஆணையம் மற்றும் வாரியத்திலும் பணியாற்றி பின்னர் செயலாளராகவும், பின்னர் கொச்சின் சுத்திகரிப்பு நிலையங்களின் இயக்குநராகவும் இருந்த மத்திய அரசின் அரசு ஊழியரை மணந்தார். இளைய மகன் நாராயணன் பெருநிறுவன உலகிற்குச் சென்று, இப்போது இந்தியாவிலும் வெளிநாட்டிலும் உள்ள பல்வேறு பல தேசிய நிறுவனங்களின் இயக்குநர், நிர்வாக இயக்குநர் மற்றும் தலைவராக பணியாற்றிய பின்னர் ஓய்வு பெற்றார்.  
கருணாகர மேனன் 1976 இல் தனது 85 வயதில் காலமானார். இவரது மனைவி ஜானகி அம்மா 1991இல் இறந்தார் .
# மாநிலப் பல்கலைக்கழகம்

இந்தியாவில், **மாநில பல்கலைக்கழகம்** (*State university*) என்பது இந்தியாவின் ஒவ்வொரு மாநிலங்களின் மாநில அரசால் நிதியளிக்கப்பட்டு நடத்தப்படும் பல்கலைக்கழகங்களாகும்.  
1950ல் இந்திய அரசியலமைப்பு ஏற்றுக்கொள்ளப்பட்டதைத் தொடர்ந்து, கல்வி என்பது மாநிலப் பட்டியலிலுள்ள அதிகாரமாக மாறியது. 1976இல் அரசியலமைப்பு மாற்றத்தைத் தொடர்ந்து, இது மாநிலங்கள் மற்றும் மத்திய அரசின் கூட்டுப் பொறுப்பாக மாறியது.  
மார்ச் 17, 2021ஆம் ஆண்டின் படி, பல்கலைக்கழக மானியக் குழு 426 மாநிலப் பல்கலைக்கழகங்களைப் பட்டியலிட்டுள்ளது.
# மாநிலப் பல்கலைக்கழகம்

## பல்கலைக்கழக மானியக்குழு சட்டம்

1956ஆம் ஆண்டின் பல்கலைக்கழக மானியக் குழுவின் சட்டப் பிரிவு 12 (பி) ப.மா.கு.வுக்கு "ஆணைக்குழுவின் நிதியிலிருந்து, பல்கலைக்கழகங்களுக்கு மானியங்களை ஒதுக்க மற்றும் வழங்குவதற்கான உரிமையை வழங்குகிறது." எனவே, ப.மா.கு. மாநில பல்கலைக்கழகங்களை "ப.மா.கு. சட்டம் - 1956இன் பிரிவு 12 (பி)இன் கீழ் மத்திய/ப.மா.கு. உதவியைப் பெறுவதற்குத் தகுதியானது என்று அறிவிக்கப்பட்டுள்ளது" என்று வகைப்படுத்துகிறது, அல்லது வெளியிடப்படவில்லை, மேலும் வெளியிடப்பட்ட பட்டியல்களில் இந்த நிலையைக் குறிப்பிடுகிறது. 2021 மே 17 அன்று ப.மா.கு. வெளியிடப்பட்ட அண்மைய பட்டியல், 252 பல்கலைக்கழகங்கள் மத்திய/ப.மா.கு. உதவியைப் பெறத் தகுதியானவை என்று பட்டியலிடப்பட்டுள்ளது.
# மாம்புரம் பள்ளிவாசல்

**மாம்புரம் பள்ளிவாசல்** (*Mampuram Mosque*) தென்னிந்தியாவின் கேரள மாநிலம் மலப்புரம் மாவட்டத்தில் திருரங்கடியில் அமைந்துள்ள ஒரு பிரபலமான பள்ளிவாசலாகும். வரலாற்று ரீதியாக பிரித்தானிய அரசாங்கத்திற்கு எதிராக 1921 ஆம் ஆண்டு மாப்பிலா லகலா எனப்படும் மலபார் புரட்சியுடன் தொடர்புடையதாகும்.
# மாம்புரம் பள்ளிவாசல்

## புனித மையம்

கேரளாவின் சன்னி வகை இசுலாமியர்களின் மிக முக்கியமான புனித மையங்களில் மாம்புரம் பள்ளிவாசலும் ஒன்றாகும். தினசரி 5,000 பார்வையாளர்கள் இங்கு வருகிறார்கள். வேலை செய்யும் நேரம்: காலை பிரார்த்தனைக்கு 20 நிமிடம் முன்பும் மாக்ரிப் பிரார்த்தனைக்கு 20 நிமிடங்களுக்கு முன்னரும் பள்ளிவாசல் இயங்குகிறது.
# மாம்புரம் பள்ளிவாசல்

## வாராந்திர பிரார்த்தனை

ஒவ்வொரு வியாழக்கிழமையும் பள்ளிவாசல் தர்காவில் சுவாலத் மச்லிசு எனப்படும் ஒரு கூட்டு ஆலோசனைக் கூட்டம் நடத்தப்படுகிறது.
# மாம்புரம் பள்ளிவாசல்

## பண்டிகைகள்

ஒவ்வொரு ஆண்டும் முகரம் மாதத்தின் முதல் ஏழாம் தேதி வரை இங்கு உரூசு திருவிழா நடத்தப்படுகிறது. நிகழ்ச்சிகளில் இசுலாம் பற்றிய பேச்சுக்கள் மற்றும் இலவச உணவு விநியோகம் ஆகியவை அடங்கும். இறுதி நாளில் உலகம் முழுவதிலுமிருந்து மக்கள் பங்கேற்கும் கூட்டம் ஒன்றும் நடக்கிறது.
# மாம்புரம் பள்ளிவாசல்

## இதையும் காண்க

- மாப்பிலா
# செம்பிட்டப்பள்ளி

**செம்பிட்டப்பள்ளி** (*Chempittapally*) இந்தியாவின் கேரள மாநிலத்தில் இருக்கும் மேற்கு கொச்சியில் உள்ள ஒரு பழைய பள்ளிவாசலாகும். "செம்பிட்டப்பள்ளி" என்ற பெயர் வெண்கலம் என்ற பொருள் கொண்ட மலையாள மொழி சொல் "செம்ப்" மற்றும் பள்ளிவாசல் என்ற பொருளைக் குறிக்கும் பள்ளி என்ற சொல்லிலிருந்தும் உருவானதாகும். இந்த புகழ்பெற்ற பள்ளிவாசலின் மேற்கூரை வெண்கல ஓடுகளால் அலங்கரிக்கப்பட்டுள்ளது. பள்ளிவாசல் சுற்றுச் சுவரில் 3 வாயில்கள் உள்ளன; மேற்கு புறத்தில் இருக்கும் வாயில் பணயாபில்லி கிராமத்தை நோக்கி திறக்கிறது. தெற்கில் உள்ள மற்றொரு வாயில் தங்கமுக்கு மற்றும் கோச்சங்காடி பகுதிகளை நோக்கித் திறக்கிறது. கிழக்கு பக்கத்தில் பிரதான வாசல் அமைந்துள்ளது. வடக்குப் பக்கத்தில் யூதர் தெரு மற்றும் மட்டஞ்சேரி பசார் பகுதிகளும் மற்றும் தெற்கு நோக்கிய பக்கத்தில் சுல்லிகல் பகுதியும் உள்ளன.
# ஓம் பிரகாசு பாசின் விருது

**ஓம் பிரகாசு பாசின் விருது** *(Om Prakash Bhasin Award)* **அறிவியல் மற்றும் தொழில்நுட்பத்** துறைகளில் சிறந்து விளங்குபவர்களை கவுரவிக்கும் பொருட்டு 1985ஆம் ஆண்டில் நிறுவப்பட்ட ஓர் இந்திய விருது ஆகும். தனிநபருக்கோ அல்லது கூட்டாக பணியாற்றுபவர்களுக்கு இந்த விருது கொடுக்கப்படுகிறது. வருடாம் தோறும் வழங்கப்படும் இந்த விருதிற்கு தேர்ந்தெடுக்கப்படுபவருக்கு மேற்கோள் தகட்டுடன், 100,000 பண பரிசும் வழங்கப்படுகிறது. விருதாளர்கள் *ஓம் பிரகாசு பாசின் நினைவு சொற்பொழிவை* வழங்க அழைக்கப்படுகிறார்கள்.
# ஓம் பிரகாசு பாசின் விருது

## விவரம்

ஓம் பிரகாசு பாசின் விருதுகளை புதுடில்லியைச் சேர்ந்த ஸ்ரீஓம் பிரகாசு பாசின் அறக்கட்டளை நிறுவியது. ஓம் பிரகாசு பாசின் இறப்பதற்கு முன்னர் 5.100.000 வைப்பு நிதியில் அறக்கட்டளை ஒன்றை நிறுவினார். 1985ஆம் ஆண்டு முதல் இந்த விருதுகள் ஐந்து பிரிவுகளின் கீழ் வழங்கப்படுகின்றன. தேர்வு ஒரு அறிவிக்கப்பட்ட நடைமுறை மூலம் மற்றும் நோக்கத்திற்காக நியமிக்கப்பட்ட ஒரு குழுவால் தீர்மானிக்கப்படுகிறது. இந்த குழுவில் அறக்கட்டளையின் தலைவர், அறக்கட்டளையை பிரதிநிதித்துவப்படுத்தும் இரண்டு அறங்காவலர்கள், அறிவியல் சமூகத்தின் உறுப்பினர் ஓருவர் மற்றும் பாரத்ச் ஸ்டேட் வங்கியின் பிரதிநிதி உறுப்பினராக உள்ளனர். தற்போதைய குழு உறுப்பினர்கள்:  
- சிவி பாசின் - தலைவர்
- ஹேமந்த் குமார் பாசின் - அறக்கட்டளை அறங்காவலர்
- வினோத் பிரகாஷ் சர்மா - அறிவியலாளர் அறங்காவலர்
- சமர் விக்ரம் பாசின் - அறக்கட்டளை அறங்காவலர்
- பாரத ஸ்டேட் வங்கி உறுப்பினர்
# ஓம் பிரகாசு பாசின் விருது

## பிரிவுகள்

- விவசாயம் மற்றும் அதனுடன் தொடர்புடைய அறிவியல்
- உயிரி தொழில்நுட்பவியல்
- மின்னணுவியல் மற்றும் தகவல் தொழில்நுட்பம்
- பொறியியல், எரிசக்தி மற்றும் விண்வெளி உள்ளிட்ட பொறியியல்
- சுகாதாரம் மற்றும் மருத்துவ அறிவியல்
# ஓம் பிரகாசு பாசின் விருது

## விருதுபெற்றவர்கள்

### விவசாயமும் தொடர்புடைய அறிவியலும்

ஆதாரம்: ஸ்ரீ ஓம் பிரகாஷ் பாசின் அறக்கட்டளை  
| 1985 | பிபி பால் |  |
| --- | --- | --- |
| 1986 | எச்.கே.ஜெயின் |  |
| 1987 | வி.எல் சோப்ரா |  |
| - | 1988 | ஜி.எஸ்.வெங்கடராமன் |
| - | 1988 | எஸ்.கே.சின்ஹா |
| 1989 | எஸ்.எஸ்.பரிஹார் |  |
| 1989 | டி.என். கோஷூ |  |
| - | 1990 | பிரேம் நரேன் |
| - | 1991 | ராஜேந்திர சிங் பரோடா |
| 1991 | ஒய்.எல் நேனே |  |
| 1992 | அனுபம் வர்மா |  |
| - | 1992 | கிருஷ்ணா லால் சாதா |
| - | 1993 | எம்.ஆர்.சேதுராஜ் |
| 1993 | ஆர்.பி.சாவ்னி |  |
| 1994 | எஸ்.என் |  |
| - | 1994 | ஈ.ஏ. சித்திக் |
| - | 1995 | எம்.எஸ். சுவாமிநாதன் |
| 1996 | ஏ.என் புரோஹித் |  |
| 1997 | எஸ்.எல் மேத்தா |  |
| - | 1997 | எச்.சேகர் ஷெட்டி |
| - | 1998 | ஏ.சீதாரம் |
| 1999 | ஆர்.பி. சர்மா |  |
| 2000 | சுஷில் குமார் (உயிரியலாளர்) |  |
| - | 2001 | எஸ்.நாகராஜன் |
| - | 2002-2003 | மோதிலால் மதன் |
| 2006-2007 | பல்தேவ் சிங் தில்லான் |  |
| 2008-2009 | தீபக் பெண்டல் |  |
| - | 2010-2011 | அகிலேஷ் குமார் தியாகி |
| - | 2012 | விஜய் பால் சிங் |
| 2014 | எச்.எஸ் குப்தா |  |
| 2015 | சுபண்ணா அய்யப்பன் | } |
# ஓம் பிரகாசு பாசின் விருது

## விருதுபெற்றவர்கள்

### உயிரி தொழில்நுட்பவியல்

ஆதாரம்: ஸ்ரீ ஓம் பிரகாஷ் பாசின் அறக்கட்டளை  
| 1985 | கோவிந்தராசன் பத்மநாபன் |  |
| --- | --- | --- |
| 1986 | கே. கே. ஜி மேனன் |  |
| 1986 | எச்.ஒய் மோகன் ராம் |  |
| 1988 | வி.ஜகநாதன் |  |
| 1989 | வி.சசிசேகரன் |  |
| 1989 | சிப்ரா குஹா-முகர்ஜி |  |
| 1990 | இந்திரா நாத் |  |
| 1990 | ஜோதிமோய் தாஸ் |  |
| 1991 | எஸ்.ராமச்சந்திரன் |  |
| 1992 | ஏ.கே.சர்மா |  |
| 1993 | அவதேஷா சுரோலியா |  |
| 1993 | ஒபைத் சித்திகி |  |
| 1994 | சி.ஆர் பாட்டியா |  |
| 1994 | எச்.கே.தாஸ் |  |
| 1995 | ஆசிஸ் தத்தா |  |
| 1995 | பிரம் சங்கர் ஸ்ரீவஸ்தவா |  |
| 1996 | பி.கே. மேத்தா |  |
| 1996 | லால்ஜி சிங் |  |
| 1997 | எஸ்.கே.பாசு |  |
| 1997 | டி.பாலசுப்பிரமணியன் |  |
| 1998 | மஞ்சு சர்மா |  |
| 1999 | முதல்வர் குப்தா |  |
| 2000 | எம்.விஜயன் |  |
| 2001 | பார்த்தா பி. மஜும்தர் |  |
| 2002-03 | விரந்தர் சிங் சவுகான் |  |
| 2002-03 | எம்.ஆர்.எஸ்.ராவ் |  |
| 2004-05 | சையத் இ. ஹஸ்னைன் |  |
| 2004-05 | ஜெ. கவுரிச்ங்கர் |  |
| 2008-09 | சமீர் கே. பிரம்மச்சாரி |  |
| 2010-11 | கனுரி வி.எஸ்.ராவ் |  |
| 2012 | நவின் கன்னா |  |
| 2014 | சந்திரிமா ஷாஹா |  |
| 2015 | எம்.கே.பான் | } |
# ஓம் பிரகாசு பாசின் விருது

## விருதுபெற்றவர்கள்

### மின்னணுவியல் மற்றும் தகவல் தொழில்நுட்பம்

ஆதாரம்: ஸ்ரீ ஓம் பிரகாஷ் பாசின் அறக்கட்டளை  
| 1985 | எம்.ஜி.கே மேனன் |  |
| --- | --- | --- |
| 1986 | பி. வி. எஸ்.ராவ் |  |
| 1987 | ஏபி மித்ரா |  |
| 1988 | நரசிம்மன் |  |
| 1989 | என். சேசகிரி |  |
| 1990 | எஸ். ரமணி |  |
| 1993 | சாம் பிட்ரோடா |  |
| 1993 | வி. ராஜராமன் |  |
| 1994 | ஜி. எம். கிளீட்டசு |  |
| 1994 | சுரேந்திர பிரசாத் |  |
| 1995 | பி.எல் தீட்சிதலு |  |
| 1995 | நீலகண்டன் |  |
| 1996 | சுதான்சு தத்தா மஜும்தார் |  |
| 1997 | சுரேந்திர பால் |  |
| 1998 | சங்கர் கே. பால் |  |
| 1999 | கே. ஜி. நாராயணன் |  |
| 2000 | விஜய் பி. பட்கர் |  |
| 2001 | லலித் மோகன் பட்நாயக் |  |
| 2002-03 | அமிதாவா சென் குப்தா |  |
| 2004-05 | அசோக் ஜுன்ஜுன்வாலா |  |
| 2006-07 | வி. நாராயண ராவ் |  |
| 2008-09 | ஷிபன் கிஷென் கவுல் |  |
| 2011 | பித்யுத் பரன் சவுத்ரி |  |
| 2013 | பிஷ்ணு பி. பால் |  |
| 2014 | சுப்ரத் கார் |  |
| 2015 | அஜோய் குமார் கட்டக் |  |
| 2016 | மனவ் பட்நகர் |  |
| 2017 | அனிர்பன் பதக் |  |
| 2020 | ஸ்வேட்ஸ் டி | } |
# ஓம் பிரகாசு பாசின் விருது

## விருதுபெற்றவர்கள்

### பொறியியல், எரிசக்தி மற்றும் விண்வெளி

ஆதாரம்: ஸ்ரீ ஓம் பிரகாஷ் பாசின் அறக்கட்டளை  
.]]
.]]  
| 1985 | ராஜா ராமண்ணா |  |
| --- | --- | --- |
| 1985 | எம். எம். சர்மா |  |
| 1985 | சதீஷ் தவான் |  |
| 1985 | எஸ். ராய் சவுத்ரி |  |
| 1986 | நர்லா டாடா ராவ் |  |
| 1986 | எஸ். வரதராஜன் |  |
| 1986 | எல். கே. துரைசாமி |  |
| 1986 | ஆ. ப. ஜெ. அப்துல் கலாம் |  |
| 1987 | அமுல்யா குமார் என். ரெட்டி |  |
| 1987 | எஸ். சி. தத்தா ராய் |  |
| 1987 | ஆர்.எம்.வாசகம் |  |
| 1987 | ஜார்ஜ் ஜோசப் |  |
| 1988 | பி. ஆர். ராய் |  |
| 1988 | ஆர். கே. பண்டாரி |  |
| 1988 | கே. கஸ்தூரிரங்கன் |  |
| 1989 | வி. எஸ். அருணாச்சலம் |  |
| 1989 | கே. எல். சோப்ரா |  |
| 1989 | ஜே. சி. பட்டாச்சார்யா |  |
| 1989 | பி. பானர்ஜி |  |
| 1990 | என். பி. பிரசாத் |  |
| 1990 | கெக்கி ஹார்முஸ்ஜி கார்டா |  |
| 1990 | ரகுநாத் அனந்த் மசேல்கர் |  |
| 1990 | எம். ஏ. ராமசாமி |  |
| 1991 | ராஜீந்தர் குமார் |  |
| 1991 | டி. கே. போஸ் |  |
| 1992 | எம். எஸ். வாசுதேவா |  |
| 1992 | பால் ரத்னசாமி |  |
| 1992 | பி. இராமச்சந்திரன் |  |
| 1992 | ஆர். பாலகிருஷ்ணன் |  |
| 1993 | பி. ராமராவ் |  |
| 1993 | உடுப்பி ராமச்சந்திர ராவ் |  |
| 1994 | எச். எஸ். முகுந்தா |  |
| 1994 | ஏ. வி. ராமராவ் |  |
| 1994 | கே. கே. மகாஜன் |  |
| 1995 | ஜோதி பரிக் |  |
| 1995 | எஸ். சிவராம் |  |
| 1995 | ஜி. மாதவன் நாயர் |  |
| 1995 | பிரேம் சங்கர் கோயல் |  |
| 1996 | எம். ஆர். சீனிவாசன் |  |
| 1996 | டி. எஸ். ஆர் பிரசாத ராவ் |  |
| 1996 | சி. ஜி. கிருஷ்ணதாஸ் நாயர் |  |
| 1997 | கே. எஸ். நரசிம்மன் |  |
| 1997 | கே. என். சங்கரா |  |
| 1998 | பச்ச ராமச்சந்திர ராவ் |  |
| 1999 | பிளாசிட் ரோட்ரிக்சு |  |
| 2000 | திருமலச்சாரி இராமசாமி |  |
| 2001 | சுஹாசு பாண்டுரங் சுகத்மே |  |
| 2002-03 | ஈ. சிறீதரன் |  |
| 2004-05 | பிரேம் சந்த் பாண்டே |  |
| 2006-07 | கோட்டா அரிநாராயணா |  |
| 2008-09 | நரிந்தர் குமார் குப்தா |  |
| 2011 | பல்தேவ் ராஜ் |  |
| 2013 | ஜி. சுந்தரராஜன் |  |
| 2014 | பீம் சிங் |  |
| 2015 | சினே ஆனந்த் |  |
| 2019 | தேவாங் விபின் காகர் | } |
# ஓம் பிரகாசு பாசின் விருது

## விருதுபெற்றவர்கள்

### சுகாதாரம் மற்றும் மருத்துவ அறிவியல்

ஆதாரம்: ஸ்ரீ ஓம் பிரகாஷ் பாசின் அறக்கட்டளை  
| 1985 | வினோத் பிரகாஷ் சர்மா |
| --- | --- |
| 1985 | பி. கே. இராஜகோபாலன் |
| 1986 | எம். எஸ். வாலிதன் |
| 1987 | பிரகாஷ் நரேன் தாண்டன் |
| 1988 | எம். ஜி. தியோ |
| 1989 | ஏ. என். மலாவியா |
| 1990 | பி. என் தவான் |
| 1990 | ஜே. எஸ். குலேரியா |
| 1991 | மதன் மோகன் |
| 1991 | யு. சி. சதுர்வேதி |
| 1992 | பாலி எஸ். மேத்தா |
| 1992 | எஸ். கே. காக்கர் |
| 1994 | ஆஷா மாத்தூர் |
| 1995 | உலிமிரி இராமலிங்கசுவாமி |
| 1995 | மதன் |
| 1997 | கல்யாண் பானர்ஜி |
| 1997 | வேத் பிரகாஷ் கம்போஜ் |
| 1995 | நிர்மல் குமார் கங்குலி |
| 1997 | சினே பார்கவா |
| 1998 | கெளவுரி தேவி |
| 1999 | கீதா தாலுகாதர் |
| 2000 | நரிந்தர் குமார் மெகரா |
| 2001 | விஜயலட்சுமி ரவீந்திரநாத் |
| 2002-2003 | ஏ. எஸ் பெயிண்டல் |
| 2004-2005 | பிரதீப் சேது |
| 2006-2007 | சிவகுமார் சாரின் |
| 2008-2009 | ஜிதேந்திர நாத் பாண்டே |
| 2011 | விஸ்வா மோகன் கட்டோச் |
| 2013 | கிரிஷ் சாஹனி |
| 2014 | பால்ராம் பார்கவா |
| 2015 | நிகில் டாண்டன் |
| 2018 | ரோஹித் ஸ்ரீவாஸ்தவா |
# கோலப்பள்ளி சீனிவாச அசோக்

**கோலப்பள்ளி சீனிவாச அசோக்** (*Gollapalli Srinivas Ashok*) என்பவர் புதுச்சேரி ஒன்றிய பகுதியின் இந்திய அரசியல்வாதி ஆவார். இவர் 2021ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதியிலிருந்து புதுச்சேரி சட்டப் பேரவைக்குத் தேர்ந்தெடுக்கப்பட்டார்.  
சட்டப் பேரவை தேர்தலில் வெற்றி பெற்ற பின்னர், புதுச்சேரி சட்டமன்றத்தில் பாரதிய ஜனதா கட்சிக்குத் தனது ஆதரவைத் தருவதாக உறுதியளித்தார்.
# கோலப்பள்ளி சீனிவாச அசோக்

## குடும்பமும் கல்வியும்

1990ஆம் ஆண்டுகளின் பிற்பகுதியிலும் 2000ஆம் ஆண்டுகளின் முற்பகுதியிலும் யானத்தில் பாஜக அரசியல்வாதியான மறைந்த கோலப்பள்ளி கங்காதர பிரதாப்பின் மகன் அசோக். இவரது தந்தை 2000ஆம் ஆண்டில் (இடைத்தேர்தல்) மற்றும் 2001ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதிக்குப் போட்டியிட்டுத் தோல்வியுற்றார். அசோக் வணிக நிர்வாகத்தில் பி.ஜி. டிப்ளோமா படித்தார்.
# கோலப்பள்ளி சீனிவாச அசோக்

## தேர்தல்கள்

| 2021 | யானம் சட்டமன்றத் தொகுதி | வெற்றி | 17131 | ந. ரங்கசாமி | 16475 | 655 | } |
| --- | --- | --- | --- | --- | --- | --- | --- |
# விட்டலி நாபாதோ

**விட்டலி நாபாதோ** (**Vitaly Napadow)** உக்ரைனிய நாட்டைச் சேர்ந்த அமெரிக்க நரம்பியல் விஞ்ஞானி மற்றும் குத்தூசி மருத்துவ நிபுணராவார். தற்போது ஆர்வர்டு மருத்துவப் பள்ளி மற்றும் மார்டினோசு உயிரி மருத்துவ உருவரைவு மையத்தில் முழுநேரப் பேராசிரியராகப் பணிபுரிகிறார். மேலும், ஒருங்கிணைந்த வலி நரம்பு உருவரைவு மையத்தின் இயக்குநராகவும், குத்தூசி மருத்துவ ஆராய்ச்சி சங்கத்தின் இணைத் தலைவராகவும் உள்ளார். குத்தூசி மருத்துவம் மற்றும் மூளையில் அதன் விளைவுகள் குறித்து ஆராய்ச்சி செய்வதில் இவர் பெயர் பெற்றவர். மூளை செயல்படுத்துவதில் குமட்டலின் மற்றும் தன்னிச்சையான பைப்ரோமையால்சியா தசை வலியின் தீவிரத்தோடு தொடர்புடைய நிலைக்கும் மூளை ஓய்வுவெடுக்கும் நிலைக்கும் இடையில் உள்ள வேறுபாடுகள் குறித்தும் இவர் ஆய்வு செய்துள்ளார்.
# விட்டலி நாபாதோ

## வாழ்க்கைக் குறிப்பு

நாபாதோ 2002 ஆம் ஆண்டில் நியூ இங்கிலாந்து அக்குபஞ்சர் பள்ளியில் குத்தூசி மருத்துவத்தில் முதுகலைப் பட்டம் பெற்றார். 2001 ஆம் ஆண்டில் ஆர்வர்டு-எம்ஐடி சுகாதார அறிவியல் மற்றும் தொழில்நுட்ப திட்டத்திலிருந்து முனைவர் பட்டத்தைப் பெற்றார். 2004 ஆம் ஆன்டில் ஆர்வர்டு மருத்துவப் பள்ளியின் ஆசிரியராக கதிரியக்கவியல் பயிற்றுவிப்பாளராக சேர்ந்தார். அங்கு அவர் 2010 ஆம் ஆண்டில் மயக்கவியல் உதவி பேராசிரியராகவும், 2014 ஆம் ஆண்டில் கதிரியக்கவியல் இணை பேராசிரியராகவும், 2021 ஆம் ஆண்டு ஒரு முழு பேராசிரியராகவும் உயர்ந்தார்.
# த. ஜெயமூர்த்தி

**த. ஜெயமூர்த்தி** (*T. Jayamoorthy*)(இறப்பு: 19 மே 2021) என்பவர் இந்திய அரசியல்வாதி. இவர் இந்தியாவில் புதுச்சேரி ஒன்றிய பிரதேசப் பகுதியினைச் சார்ந்தவர்.
# த. ஜெயமூர்த்தி

## வாழ்க்கை

ஜெயமூர்த்தி புதுச்சேரி அரியாங்குப்பத்தினைச் சார்ந்தவர். இவர் 2016 முதல் 2021 வரையிலும், 2001 முதல் 2006 வரையிலும் அரியாங்குப்பம் சட்டமன்றசட்டமன்ற உறுப்பினராக இருந்தார். ஜெயமூர்த்தி தனது 62 வயதில் கோவிட்-19 பெருந்தொற்று சிக்கல்களால் இறந்தார்.
# இரா. பாசுகர் என்கிற தட்சணாமூர்த்தி

**இரா. பாசுகர்** என்கிற **தட்சணாமூர்த்தி** (*R. Baskar Datchanamourtty*) என்பவர் அகில இந்திய நமது ராஜ்ஜியம் காங்கிரசு கட்சியினைச் சேர்ந்த இந்திய அரசியல்வாதி. இவர் அரியாங்குப்பம் சட்டமன்றத் தொகுதியிலிருந்து புதுச்சேரி சட்டப் பேரவைக்கு உறுப்பினராக தேர்ந்தெடுக்கப்பட்டுள்ளார். 2021 புதுச்சேரி சட்டமன்றத் தேர்தலில் 6,418 வாக்குகள் வித்தியாசத்தில் இந்திய தேசிய காங்கிரசின் த. ஜெயமூர்த்தியை தோற்கடித்தார்.
# மக்பூல் சல்மான்

**மக்பூல் சல்மான்** என்பவர் மலையாள படங்களில் தோன்றும் ஒரு இந்திய திரைப்பட நடிகர் ஆவார். தொலைக்காட்சி நடிகர் இப்ராஹிம் குட்டியின் மகன் மற்றும் நடிகர் மம்முட்டியின் மருமகன் ஆவார். மக்பூல் 2012 இல் அசுரவித்து திரைப்படம் மூலம் நடிகரானார்.  
பின்னர் அவர் அனீஷ் உபாசனாவின் இயக்குநராக அறிமுகமான *மேட்டினி* (2012) படத்தில் முக்கியக் கதாபாத்திரத்தில் நடித்தார்.
# மக்பூல் சல்மான்

## வாழ்க்கை

மக்பூல் சல்மான் கேரள மாநிலத்தில் கோட்டயம் மாவட்டத்தில், வைக்கம் என்ற இடத்தில் தொலைக்காட்சி நடிகர் பிஐ இப்ராஹிம் குட்டி மற்றும் அவரது மனைவி சமீனா மகனாகப் பிறந்தார். மக்பூலுக்கு டானியா அம்ஜித் என்ற சகோதரி உள்ளார். மக்பூல் கோட்டயம் மரங்கட்டுப்பிள்ளியில் உள்ள லேபர் இந்தியா குருகுளம் பொதுப் பள்ளியில் பயின்றார். பெங்களூரு ஆக்ஸ்போர்டு கல்லூரியில் ஹோட்டல் மேனேஜ்மென்டில் இளங்கலை பட்டம் பெற்றார். திரைப்பட நட்சத்திரம் மம்மூட்டியின் மருமகனாக இருந்ததால், மக்பூல் தனது பள்ளி நாட்களிலிருந்தே நடிப்பதில் ஆர்வம் கொண்டிருந்தார்.
# மக்பூல் சல்மான்

## தொழில்

பட்டப்படிப்பை முடித்ததும், மக்பூல் தீவிரமாக நடிப்பை எடுக்க முடிவு செய்தார். அவர் ஒருபோதும் தனது மாமாவின் அடையாளத்தையும் புகழையும் சினிமாவுக்குள் நுழைய விரும்பவில்லை. எனவே, மற்ற நடிகர்களைப் போலவே, அவர் ஆடிசனில் பங்கேற்றார். அவரை ஒரு படத்திற்காக ரஞ்சன் பிரமோத் தேர்வு செய்தார்; இருப்பினும் தவறவிட்டார். பின்னர் அவர் *லிவிங் டுகெதர்* படத்திற்கு புதிய முகங்களைத் தேடும் இயக்குநர் பாசிலை அணுகினார், ஆனால் ஒரு பாத்திரம் நிராகரிக்கப்பட்டது. ஏ.கே.சாஜன் ஒரு படத்தில் இறுதியாக வாய்ப்பு பெற அவர் ஒரு வருடத்திற்கும் மேலாக போராடினார், அவரை முக்கியக் கதாபாத்திரத்தில் நடிக்க வைத்தார்.  
சில தொழில்நுட்ப காரணங்களால் இந்த திட்டம் நிறுத்தப்பட்டபோது, சாஜன் *அசுரவித்தின்* ஸ்கிரிப்டுடன் மீண்டும் மக்பூலை அணுகினார். எந்த தயக்கமும் இல்லாமல் கையெழுத்திட்டவர். ஆசிப் அலி முக்கியக் கதாபாத்திரத்தில் நடித்த இந்த அதிரடி படத்தில் அவர் ஒரு குறுகிய ஆனால் முக்கியமான பாத்திரத்தில் நடித்தார். படம் வணிக ரீதியான வெற்றியைப் பெறவில்லை. ஆனால் மக்பூலின் செயல்திறன் பாராட்டுக்களைப் பெற்றது.  
*அசுரவித்து* மூலம் மக்பூல் பெற்ற பாராட்டு இன்னும் புகைப்படக் கலைஞர் அனீஷ் உபாசனா அவரை *மேட்டினியில்* முக்கிய கதாபாத்திரத்திற்கு தேர்வு செய்ய உதவியது, இது பிந்தைய இயக்குநராக அறிமுகமாகும். இந்த படத்தை ஏஓபிஎல் என்டர்டெயின்மென்ட் தயாரித்தது, அந்த ஆண்டின் தொடக்கத்தில் மக்பூலின் உறவினர் துல்கர் சல்மானை *இரண்டாம் நிகழ்ச்சி* மூலம் வெற்றிகரமாக அறிமுகப்படுத்தியது. *மேட்டினி* விமர்சகர்களிடமிருந்தும் பார்வையாளர்களிடமிருந்தும் நேர்மறையான விமர்சனங்களைத் திறந்து வெற்றி பெற்றது. மக்பூல் தனது நடிப்புக்கு சாதகமான கருத்துக்களையும் வென்றார், ரெடிஃப்பின் விமர்சகர் கூறியதாவது: "மக்பூலின் 'பக்கத்து வீட்டு பையன்' படத்தில் அவர் நடித்த கதாபாத்திரத்திற்கு நம்பகத்தன்மையை அளிக்கிறது."  
இவரது மூன்றாவது படம் *பரையன் பாக்கி வெச்சு*, 2014 இல் வெளியானது, இதற்கு முன்னர் *அக்னி நக்ஷத்திரத்தை* இயக்கிய கரீமின் அரசியல் த்ரில்லர். படத்தில் மக்பூலின் கதாநாயகி அனுமோல். 2018 ஆம் ஆண்டில், மப்ரூட்டியுடன் ஆபிரகாமிந்தே சாந்ததிகலில் மீண்டும் நடித்தார், அதில் அவர் எதிர்மறையான பாத்திரத்தில் நடித்தார்.
# மக்பூல் சல்மான்

## திரைப்படவியல்

| 2012 | *அசுரவித்து* | மெஸ்ஸி |
| --- | --- | --- |
| *மேட்டினி* | நஜீப் |  |
| 2014 | *பரையன் பாக்கி வெச்சத்து* | இம்மானுவேல் |
| *ஹேங்கொவர்* | அபி |  |
| *பகல் இரவு விளையாட்டு* | அர்ஜுன் |  |
| *ஓரு கொரிய பதம்* | கிஷோர் |  |
| *கேரளா இன்று* | முன்னா |  |
| ஒரு நாள் | அனில் மேனன் |  |
| 2015 | *1000 - ஓரு குறிப்பு பரஞ்ச கத* |  |
| 2016 | *பச்சக்கலம்* | அபி |
| *போய் மரஞ்சு பரயதே* | ஓஹோ |  |
| *அப்புரம் வங்காளம் இப்புரம் திருவிதம்கூர்* | சிபி |  |
| *கசாபா* | ஜெகன் |  |
| *தூரம்* | டென்னிஸ் |  |
| 2017 | *தலைசிறந்த படைப்பு* | மகேஷ் ராஜ் |
| 2018 | *ஆபிரகாமிந்தே சாந்ததிகல்* | அருண் |
| 2019 | *மாஃபி டோனா* | விவேக் |
| 2020 | பி நிலவராயம் ஷார்ஜாபள்ளியம் | இப்ராஹிம் |
| *அன் கதால் இருந்தல்* | தமிழ் சினிமா |  |
| 2021 | பெருன்னல்பாடி | குறும்படம் |
| உதயோல் | முன் தயாரிப்பு | } |
# பூலா திருப்பதி ராஜு

**பூல்லா திருப்பதி ராஜு** (*oola Tirupati Raju(*) 3 செப்டம்பர் 1904 - 1992) ஓர் இந்திய எழுத்தாளரும், மெய்யியலாளரும், கல்வியாளரும், சோத்பூரின் ஜஸ்வந்த் கல்லூரியின் (இன்றைய ஜெய் நரேன் வியாஸ் பல்கலைக்கழகம் முன்னாள் பேராசிரியருமாவார். இந்திய தத்துவம், இலக்கியம் குறித்து ஆங்கிலத்திலும் , தெலுங்கிலும் பல புத்தகங்களை எழுதியவர். இவரது வெளியீடுகளில் இந்திய சிந்தனையின் கட்டமைப்பு ஆழங்கள் தெலுங்கு இலக்கியம், இந்தியாவின் தத்துவ மரபுகள் ஒப்பீட்டு தத்துவ அறிமுகம் , இந்தியாவின் கருத்தியல் சிந்தனை ஆகியவை அடங்கும். சர்வபள்ளி ராதாகிருஷ்ணன் எழுதிய *தி கான்செப்ட் ஆஃப் மேன்: எ ஸ்டடி இன் ஆப்பேரேடிவ் பிலாசஃபி* யின் ஆசிரியராக இருந்தார். இலக்கியத்திலும், கல்வியிலும் இவர் செய்த பங்களிப்புகளுக்காக 1958ஆம் ஆண்டில் இந்திய அரசு மூன்றாவது மிக உயர்ந்த கெளரவமான பத்ம பூசண் விருதை வழங்கியது.  
ஒப்பீட்டு தத்துவத்தின் நவீன வளர்ச்சியில் இவர் முக்கியப் பங்கு வகித்துள்ளார். மேலும், இந்திய தத்துவத்தை அமெரிக்க அகாதமியின் கவனத்திற்கும் கொண்டு சென்றார்.
# பூலா திருப்பதி ராஜு

## தேர்ந்தெடுக்கப்பட்ட நூலியல்

-
-
-
-
-
-
# மைசூர் ஹிரியண்ணா

பிரியாவிடையில் இராதாகிருஷ்ணன் & ஏ. ஆர். வாடியாவுடன் ஹிரியண்ணா]]
**மைசூர் ஹிரியண்ணா** (*Mysore Hiriyanna*) (1871-1950) ஓர் சிறந்த இந்திய மெய்யியலாளரும், சமசுகிருத அறிஞரும், இந்திய அழகியல் மீதான அதிகாரமும் ஆவார். மைசூர் பல்கலைக்கழகத்தில் சமசுகிருத பேராசிரியராகவும், சர்வ்பள்ளி ராதாகிருஷ்ணனின் சமகாலத்தவராகவும் இருந்தார். இந்திய மெய்யியல் குறித்த இவரது வகுப்புகள் விரிவானவை.
# மைசூர் ஹிரியண்ணா

## படைப்புகள்

ஆலன் & அன்வின் ஆகியோரால் "இந்திய தத்துவத்தின் அறிமுகம்" என புத்தக வடிவத்தில் வெளியிடப்பட்ட இவரது வகுப்பறை பாடங்கள் இவருக்கு சர்வதேச அங்கீகாரத்தைக் கொடுத்தன. இது இந்திய மெய்யியலின் ஒரு ஆரம்பப் பணியாகும். இவரது மற்ற முக்கிய படைப்புகளில் "மதிப்புகளின் இந்திய கருத்து", "இந்திய தத்துவத்தின் முக்கியத்துவம்", "பரிபூரணத்திற்குப் பிறகு நீண்ட தேடல்" , "கலை அனுபவம்" ஆகியவை அடங்கும். இவர் வேத காலம் பற்றி, முக்கியமாக உபநிடதங்கள் குறித்து விரிவாக எழுதினார். அதைத் தொடர்ந்து வேதத்திற்கு பிந்தைய காலத்தில் இந்திய தத்துவ சிந்தனையின் பரிணாமம், முக்கியமாக பகவத் கீதை பௌத்தம், சமண மதத்தின் ஆரம்ப ஆண்டுகள் குறித்து விவாதித்தார். அழகியல் குறித்த இவரது பணி அதிகாரப்பூர்வமானது. முக்கியமாக அலங்காரங்கள், அழகியல் , நெறிமுறைகள், கலை முறை, இந்திய அழகியல் மதிப்புகள் , ஒழுக்கநெறி ஆகியவற்றைக் கையாண்டது
# வெ. சீதாராமையா

**வெங்கடராமையா சீதாராமையா** (*Venkataramaiah Seetharamaiah*) (02 அக்டோபர் 1899 - 04 செப்டம்பர் 1983) **பொதுவாக வீ சீ** என அழைக்கப்படும் இவர் ஓர் கன்னட கவிஞரும், எழுத்தாளரும், கட்டுரையாளரும், விமர்சகரும், ஆசிரியரும் ஆவார். இவர், ஆசிரியராக 1928 முதல் 1955 வரை மைசூர் பல்கலைக்கழகத்தில் கன்னட இலக்கியங்களை கற்பித்தார். இவர் கர்நாடக சாகித்ய அகாதமி விருது (1973), கேந்திரா சாகித்ய அகாதமி விருது , 1976 இல் மைசூர் பல்கலைக்கழகத்தில் கௌரவ டாக்டர் பட்டம் (டி. லிட் ) ஆகியவற்றைப் பெற்றுள்ளார். 1954 இல் கும்தாவில் நடந்த 36 வது கன்னட இலக்கிய மாநாட்ட்டுக்குத் தலைமை தாங்கினார் .  
முப்பத்தாறு கன்னட உரைநடை படைப்புகள், ஆங்கிலத்திலிருந்து கன்னடத்திற்கு பத்து மொழிபெயர்ப்புகள், ஆங்கிலத்தில் எழுதப்பட்ட பத்து வாழ்க்கை வரலாறு ஆகியவை அடங்கிய சுமார் அறுபது படைப்புகளை எழுதியுள்ளார். எழுத்தின் இந்த அடிப்படை இவரது கல்வி வாழ்க்கையின் ஐம்பது ஆண்டுகளை உள்ளடக்கியது. மேலும், தனது காலத்தில் நடைமுறையில் இருந்த ஒவ்வொரு கற்பனை வகையையும், எழுதும் பாணியையும் உள்ளடக்கியது. இவர் முக்கியமாக 1950 - 1960 களில் கன்னட இலக்கியங்களில் நவோதயா இயக்கத்தை உருவாக்கினார். இவர், கல்வியால் பொருளாதார வல்லுனராக இருந்தார். மைசூர் மகாராஜா கல்லூரியில் என். எஸ். சுப்பாராவின் கீழ் பயிற்சி பெற்றார். சுப்பாராவ் 1920களின் முற்பகுதியில் கேம்பிரிச்சுப் பல்கலைக்கழகத்தில் புகழ்பெற்ற பொருளாதார வல்லுனர்கள் ஆல்பிரட் மார்ஷல், ஜான் மேனார்ட் கெயின்ஸ் ஆகியோரிடம் பயிற்சி பெற்றவர்.
# வெ. சீதாராமையா

## படைப்புகள்

சீதாராமையா தனது முதல் உரைநடையியும் முதல் கவிதையையும் (பம்ப யாத்திரை) 1922 ஆம் ஆண்டில் "பிரபுத்த கர்நாடகா" என்ற கன்னட மொழி செய்தித்தாளில் வெளியிட்டார். அ. ரா. கிருஷ்ணசாஸ்திரி இந்த பத்திரிகையின் ஆசிரியராக இருந்தார். அவர், இவரைத் தொடர்ந்து தனது பத்திரிக்கையில் இவரை எழுத ஊக்குவித்தார். அவர்தான் இவரது பெயரை வீ.சி என சுருக்கினார். பின்னர், இது இவரது புனைப்பெயராக மாறியது.  
கன்னடத்தில் சுமார் அறுபது படைப்புகள், கன்னட உரைநடை முப்பத்தாறு படைப்புகள், ஆங்கிலத்திலிருந்து கன்னடத்திற்கு பத்து மொழிபெயர்ப்புகள் மற்றும் ஆங்கிலத்தில் எழுதப்பட்ட பத்து வாழ்க்கை வரலாற்று ஓவியங்கள் ஆகியவற்றைக் கொண்டு கன்னடத்தில் சுமார் அறுபது படைப்புகளை எழுதியுள்ளார்.
# வெ. சீதாராமையா

## பிற்கால வாழ்க்கை

சீதாராமையா இந்தியாவில் பரவலாகப் பயணம் செய்து ரவீந்திரநாத் தாகூரின் சாந்திநிகேதனை பார்வையிட்டார். லண்டன் சென்ற போது போது, இவர் பக்கவாதத்தால் பாதிக்கப்பட்டார். பிரித்தனில் கிட்டத்தட்ட பதினைந்து நாட்கள் மருத்துவமனையில் அனுமதிக்கப்பட்டார். இவர், சரோஜம்மா என்பவரை மணந்தார். இவரது பல புத்தகங்கள் மைசூர் பல்கலைக்கழகம், பெங்களூர் பல்கலைக்கழகம் ஆகியவற்றின் பாடத்திட்டங்களில் சேர்க்கப்பட்டுள்ளன. இவரது ஏராளமான கன்னட கவிதைகள் மற்றும் உரைநடை படைப்புகள் கர்நாடகாவில் பிரபலமாக உள்ளன.
# வெ. சீதாராமையா

## இறப்பு

சீதாராமையா 1983 செப்டம்பர் 4 அன்று பெங்களூரில் தனது 83 வயதில் இறந்தார்.
# வெ. சீதாராமையா

## நூலியல்

- M. Ramachandra (2006). "V. Seetharamaiah" (ವಿ. ಸೀತಾರಾಮಯ್ಯ) - Biography - Kannada Book; 1st Edition (Beṅgaḷūru: Navakarnāṭaka Prakāśana);
- L. S. Seshagiri Rao (1999). ವಿ. ಸೀ. - ನೂರರ ನೆನಪು (1 ed.). Vi. Sī. Sampada, Vi. Sī. Saṃsmaraṇa Vēdike;
- P. V. Joshi, G. S. Shivarudrappa, Shivaram Karanth (1991). ವಿ. ಸೀ. - ವ್ಯಕ್ತಿತ್ವ, ಕಾವ್ಯ ವೈಶಿಷ್ಟ್ಯ (2 ed.). Bangalore: ವಿ. ಸೀ. ಸಂಪದ.
- G. Venkatasubbiah. ವಿ. ಸೀ. (Biographical Sketch for Karnataka Sahitya Academy). Bangalore; Govt. of Karnataka.
- Govt. of Karnataka. Catalogue of works by V. Seetharamaiah - Karnataka Sahitya Academy ;
- Govt. of Karnataka. List of Important Dates in the life of V. Seetharamaiah - Karnataka Sahitya Academy ;
- Vi. Sītārāmayya; Venkat Madhurao Inamdar (1975). Vi. Sī.- 75: Sambhāvanā Grantha. Vi. Sī. Satkāra Samitigāgi; Ai. Bi. Ec. Prakāśana.